edisnord/MILQA-question-generation huggingface dataset:
qgen: title: Sclerosis multiplex context: Többféle kutatást folytattak a pupillareflexet megfigyelve a sclerosis multiplexben (SM) és a látóideg-gyulladásban (optic neuritis, ON) szenvedő betegeknél. Az egyik vizsgálat szerint a megvizsgált betegek közül 14 személynél diagnosztizálták, hogy a pupilla-összehúzódás lassabban történik az átlagosnál. Ezen betegek mindegyikének volt ON betegsége, és a későbbiekben 5 vizsgálati személynél jelentkezett SM. Egy másik kutatás szerint az ON-ban szenvedő betegek sérült szeme lassabban ad reakciókat a fényvillanásokra, ép szemük pupillája viszont sokkal gyorsabban funkcionál, mint egy egészséges ember egészséges szeme. Az akut fázis után javul a látás, de ezt követően még fennmarad a pupillareflex késése.

Kérdések:
Az ON betűszó melyik betegségnek a rövidítése?
Hogy hívják az optic neuritis betegséget magyarul?
qgen: title: Sclerosis multiplex context: Progresszív-relapszálóA relapszáló-remittáló formát a megjósolhatatlan rosszulléteket (relapszusok, „shubok”) követő hosszabb tünetmentes időszakok (remissziók) jellemzik. Ez kezdetben a betegek kb. 80 százalékára jellemző megjelenési forma. A relapszusok során megjelenő neurológiai tünetek a rosszullétet követően vagy teljesen megszűnnek, vagy enyhébb formában tartósan megmaradnak. A relapszusok után kb. 40 százalékban maradnak vissza tartós neurológiai károsodások, mely különösebben a régebb óta fennálló betegség esetén jellemző. A betegség elsőként gyakran ún. klinikailag izolált szindrómaként (CIS) jelentkezik. Ez azt jelenti, hogy a beteg demielinizációra jellemző klinikai tünettannal jelentkezik, azonban a kivizsgálás során nem teljesülnek még a sclerosis multiplex diagnosztikus kritériumai. A CIS esetek kb. 30-70 százalékában alakul ki később definitív SM.
A relapszáló-remittáló esetek kb. 60 százaléka előbb-utóbb átmegy másodlagosan progresszív formába, amikor is a kórkép folyamatos súlyosbodása figyelhető meg a shubok között is. A betegség kezdetétől a másodlagos progresszió megjelenéséig átlagosan 19 év telik el.

Kérdések:
Mi jellemző a szklerózis multiplex relapszáló-remittáló típusára?
Mi az a remisszió?
A relapszus szó mit jelent?
A szklerózis multiplexben szenvedő betegeknél a relapszusok után mekkora arányban maradnak vissza tartós károsodások?
Általában hogyan jelentkezik először a szklerózis multiplex betegség?
A CIS minek a rövidítése az orvosi szaknyelvben?
Mekkora arányban megy át a szklerózis multiplex relapszáló-remittáló típusa másodlagosan progresszív formába?
Általában mennyi idő telik el a szklerózis multiplex kezdetétől a másodlagos progressziós fázis megjelenéséig?
qgen: title: Sclerosis multiplex context: A betegek körülbelül 10-20 százalékában a betegség egyből az úgynevezett primer progresszív formaként jelentkezik, a kezdeti tünetek után remisszió nélküli folyamatos súlyosbodás figyelhető meg. A primer progresszív SM többnyire későbbi életkorban jelenik meg, mint a relapszáló-remittáló forma, nagyjából 40 éves korra tehető a kialakulása.
A progresszív-relapszáló a legritkább a négy altípus közül, melyben a kezdeti tünetek megjelenésétől számítva folyamatos súlyosbodás figyelhető meg, akárcsak a primer progresszív SM-ben, de azzal ellentétben erre akut rosszabbodások is rakódnak.
A sclerosis multiplexnek vannak speciális, atípusos formái is, mint a Marburg-féle SM, a Baló-féle koncentrikus sclerosis, vagy a Schilder-féle diffúz sclerosis. Régebben ide sorolták a Devic-betegséget (neuromyelitis optica) is, melyről azonban kiderült, hogy az SM-től eltérő patogenezisű demielinizációs kórkép.

Kérdések:
A szklerózis multiplexben szenvedők betegségének hány százaléka kezdődött primer progresszív formában?
Mi jellemző a primer progresszív SM-re?
Melyik a szklerózis multiplex leggyakoribb típusa?
Melyik a szklerózis multiplex legritkább típusa?
Mi jellemzi a progresszív-relapszáló típusú SM-et?
Milyen atípusos formái léteznek a szklerózis multiplexnek?
A Devic-betegség a szklerózis multiplex egy fajtája?
qgen: title: Sclerosis multiplex context: A relapszáló-remittáló formában több gyógyszert is alkalmaznak hosszútávú kezelésként. Első vonalbeli szereknek az interferonok és a glatiramer-acetát használatosak, melyek nagyjából egyenlő arányban, kb. 30 százalékban csökkentik a relapszusok előfordulását. Másodvonalbeli kezelésként a fingolimod vagy a natalizumab adható. Bár a natalizumab hatékonyabb a rosszullétek megelőzésében, a potenciális mellékhatásai miatt (pl. Progresszív multifokális leukoenkefalopátia, PML) többnyire nem alkalmazzák elsőként, csak súlyos, vagy az első vonalbeli szerekre rezisztens betegség esetén. Harmadik vonalbeli szerként alkalmazzák még a mitoxantront is, azonban felhasználásának gátat szabnak a mellékhatásai. Újabb gyógyszerek is megjelentek a betegség kezelésében, például a teriflunomid, a dimetil-fumarát és az alemtuzumab.

Kérdések:
Milyen gyógyszerek használatosak a szklerózis multiplex relapszáló-remittáló típusára?
A szklerózis multiplex relapszáló-remittáló típusára milyen gyógyszereket írnak fel a leggyakrabban?
Hány százalékban csökkentik a relapszusokat a szklerózis multiplex kezelésében az interferonok?
Mikor adható natalizumab a szklerózis multiplex kezelésére?
A natalizumabnak milyen mellékhatásai lehetnek?
Mik a mitoxantron mellékhatásai?
A szklerózis multiplex kezelésében mik a legújabb gyógyszerek?
qgen: title: Seuso-kincs context: A leletet valószínűleg 1976-ban titokban találta meg Sümegh József, akinek 1980-as rejtélyes halála után az ezüsttárgyaknak nyoma veszett. Bécs és London után 1990-ben New Yorkban tűnt fel a kincs, ezután hosszú pereskedés következett a leletek eredetének bizonyítására. Mivel a tárgyak tulajdonjoga így bizonytalanná vált, a kincset nem lehetett eladni, illetve megvenni. 2014-ben a magyar állam 15 millió eurót (kb. 4,5 milliárd forintot), majd 2017-ben 8,6 milliárd forint kompenzációs díjat fizetett a kincsek őrzési jogáért, ezzel a Seuso-kincs összes ismert darabja Magyarországra került.

Kérdések:
Ki találta meg a Seuso-kincseket?
Mikor találta meg Sümegh József a Seuso-kincseket?
Mikor halt meg Sümegh József, a Seuso-kincsek megtalálója?
Milyen rejtély övezi Sümegh József, a Seuso-kincsek megtalálójának halálát?
A Seuso-kincs a világ mely városaiban tűnt fel 1980 után?
Mennyi pénzt fizetett Magyarország 2014-ben a Seuso-kincsek őrzési jogáért?
Mennyi pénzt fizetett Magyarország 2017-ben a Seuso-kincsek őrzési jogáért?
Hány milliárd forintot fizetett Magyarország a Seuso-kincsekért összesen?
Hol őrzik Magyarországon a Seuso-kincseket?
Meddig őrizheti Magyarország a Seuso-kincseket?
Ki ma a Seuso-kincsek tulajdonosa?
qgen: title: Seuso-kincs context: A Seuso-kincs Magyarországra kerülése után a kutatók feladata a kincslelettel kapcsolatos tudományos összefüggéseket vizsgálva, a kincs feltételezett létrejöttének időszakának és elrejtésének időpontját meghatározni és a késő római császárkor emlékeit elemezni, kifejezetten a pannoniai vonatkozásaiban. Szerintük a kincs keletkezése a késő negyedik, illetve a korai ötödik századra datálható. Az akkor még Illyricumnak nevezett területet Pannoniát, hosszú és véres harcok után Augustus és Tiberius római császár uralkodása alatt foglalták el a Római Birodalom légiói. Hivatalos okmányban csak később, először Vespasianus uralkodása alatt, 71-ben jelent meg a Pannonia elnevezés.

Kérdések:
Mikor készülhetett a Seuso-kincsnek nevezett leletegyüttes?
Melyik császár idejében foglalták el a rómaiak a későbbi Pannóniát?
Mikor uralkodott Tiberius római császár?
Mi az a légió?
Hogy hívták Pannóniát, mielőtt a Római Birodalom része lett volna?
Mikor említik először hivatalos iratok Pannóniát?
Honnan származik a Pannónia elnevezés?
Mit jelent a Pannónia szó?
Pontosan melyik földrajzi egységet nevezték a rómaiak Pannóniának?
Hol voltak az ókori Pannónia határai?
Tiberius vagy Vespasianus császár uralkodott előbb?
qgen: title: Seuso-kincs context: Traianus császár idején, 106-ban a tartományt kétfelé osztották. Pannonia Inferior (Alsó-Pannónia) székhelye Aquincum lett, míg Pannonia Superior (Felső-Pannonia) székhelye Carnuntum maradt. Pannonia Valeria provinciát 296-ban alapították. Főbb városai Sopianae, Gorsium, Brigetio és Aquincum voltak. Az antik forrásokban és irodalmi alkotásokban Pannonia tartományát és lakóit negatívan festették le, a vidéket pedig zordnak és kellemetlennek, lakóit egyszerűnek tartották, de a jelentőségét Itália és a Római Birodalom védelmében elismerték.

Kérdések:
Mikor osztották két részre a rómaiak Pannónia tartományt?
I. sz. 106-ban ki volt a Római Birodalom uralkodója?
Mikor élt Traianus császár?
Hogyan osztották ketté a rómaiak Pannóniát 106-ban?
Miért volt szükség rá 106-ban, hogy Pannóniát két részre osszák?
Alsó-Pannóniának mi volt a központja?
Hol volt az ókori Aquincum?
Felső-Pannóniának mi volt a székhelye az ókorban?
Hol volt egykor a római Carnuntum?
Mi volt Pannónia központja Kr. u. 106-ig?
Mikor hozták létre a rómaiak Pannonia Valeria provinciát?
Mik voltak az ókori Pannonia Valeria provincia legfontosabb városai?
Hogy hívják ma azt a várost, aminek egykor Sopianae volt a neve?
Milyennek látták az ókori rómaiak Pannóniát?
Miért gondolták zord vidéknek az ókori rómaiak Pannóniát?
Pannóniának mi volt a jelentősége a Római Birodalom védelmében?
qgen: title: Seuso-kincs context: Ha a tudományos vizsgálatok igazolják azt a feltételezést, hogy a Seuso-kincs tárgyai Polgárdi-Szabadbattyán környékén kerültek elő, a feltárás alatt álló szabadbattyáni épületegyüttes és a közeli Gorsium romváros intenzívebb kutatása elengedhetetlenné válik a kincs pontos régészeti azonosításához. A Seuso-kincs feltételezett lelőhelyének közvetlen közelében fekvő Gorsium szakrális vallási központ volt. Amikor 202-ben Septimius Severus császár Pannoniában járt, jelenlétében avatták fel a császár költségén újjáépített gorsiumi Augustus-templomot. 260-ban egy szarmata törzs, a roxolánok pusztították el, majd később az újjáépült város új nevet is kapott: Herculiának hívták. Herculia már nem vált a vallási ünnepek központjává. Az épületek feltárása alapján a tartomány kormányzati székhelye lett. Aquincumból ide költözött a tartományi helytartó és vele tartományi hivatalok és tisztségviselők is.

Kérdések:
Feltételezések szerint honnan kerülhettek elő a Seuso-kincs darabjai?
Miért feltételezhető, hogy a Seuso-kincs Polgárdi környékéről származik?
Hol volt az ókorban Gorsium?
Milyen funkciót töltött be az egykori Gorsium Pannóniában?
Melyik római császár látogatta meg Pannóniát 202-ben?
Milyen ókori templom volt Gorsium területén?
Hogy nézett ki a gorsiumi Augustus-templom?
Mekkora volt az Augustus-templom Gorsiumban?
Előkerültek már a föld alól a gorsiumi Augustus-templom maradványai?
Ki finanszírozta a gorsiumi Augustus-templom újjáépítését?
Ki pusztította el 260-ban a Septimus Severus császár által újjáépíttetett gorsiumi Augustus-templomot?
Miért pusztították el a roxolánok a gorsiumi Augustus-templomot?
A roxolánok egész Gorsiumot elpusztították 260-ban?
Hány évig használhatták a rómaiak a 202-ben felújított gorsiumi Augustus-templomot?
Miért kapott új nevet a III. században újjáépült egykori Gorsium?
Mi lett Gorsium új neve a 3. században?
Milyen funkciót töltött be Herculia az ókori Pannónia területén?
Miért vesztette el központi szerepét Pannóniában az egykor Aquincum?
qgen: title: Seuso-kincs context: Korábban Galerius római császár zsilipet és csatornát építtetett a Balaton vizének szabályozhatósága miatt. A csatorna a mai Sió csatornától keletebbre volt, amelynek főépítményei (egyes források szerint zsilipmaradványai) az ásatások során Siófok északkeleti részén kerültek elő, bár később megállapították, hogy a Kuzsinszky Bálint által felté­telezett római zsilip Siófok török kori erődjének maradványa volt.
Sextus Aurelius Victor római történetíró írta le, hogy ezen a csatornán pedig, megfelelő vízállás esetén, a Sárvízen lehajóztatva juthatott le az áru a Dunára. Sági Károly régész szerint Aurelius feljegyzése tulajdonképpen nem a Balaton lecsapolására, hanem a Mezőföld vízrendezési munkálataira vonatkozhat. A Sárvízen Tác-Fövenypusztáról és Kapospula-Alsóhetényből is eljuttathatóak voltak a Balatontól délre eső területek gabonatermesztői által termelt gabonaszállítmányok.

Kérdések:
Melyik római császár idejében épült zsilip és csatorna a Balaton vizének szabályozása végett?
Mikor uralkodott Galerius római császár?
Hol volt pontosan az az ókori csatorna a Balatonon, amit Galerius császár idejében építettek?
Volt erőd a török korban Siófokon?
Melyik régész feltételezte, hogy a Siófok északkeleti részén feltárt maradványok egy ókori római zsiliphez tartoztak?
Melyik ókori szerző tett említést a munkáiban egy balatoni csatornáról?
Melyik művében említi Sextus Aurelius Victor az ókori balatoni csatornát?
Milyen funkciót töltött be az ókori balatoni csatorna Sextus Aurelius Victor történetíró szerint?
Mit állít Sági Károly régész a feltételezett ókori balatoni csatornáról?
Az ókorban mit termeltek a Balatontól délre?
qgen: title: Seuso-kincs context: A római úthálózat az Itinerarium Antonini (a Római Birodalom fontosabb útjainak a jegyzéke) útikönyv szerint Vajtától és Cecétől kissé keletre haladt Tác felé, majd útválasztással Gorsiumon vagy a közel fekvő Herculián vezetett keresztül, amely északkelet felé fordulva Tárnokon keresztül érkezett Aquincumba. Az egyik út Alsóhetényen, Ságváron keresztül érte el a Balatont, majd ezt kelet felől megkerülve áthaladt Szabadbattyán körzetén, és a Vértes és a Bakony között, Mór, Oroszlány felé tartott, Kocs és Mocsa térségében érte el a brigetioi légióstábort.

Kérdések:
Miről szól az Itinerarium Antonini című útikönyv?
Ki írta az Itinerarium Antonini című útikönyvet?
Mikor készült az Itinerarium Antonini című ókori római útikönyv?
Hol vezettek a legfontosabb római kori utak Pannónia területén?
Hol állomásozott pontosan az ókorban a bridgetioi légióstábor?
Hány ember lakott Aquincumban a római korban?
qgen: title: Seuso-kincs context: A 3. században a külső fenyegetettség és a birodalom belső megosztottsága miatt a határvédelem meggyengült. A támadások miatt 356-ban már olyan feszült helyzet alakult ki, ami II. Constantius római császárt arra késztette, hogy a következő évben Pannoniába utazzon. Később egy barbaricumi építkezés robbantotta ki a 374—375 évek eseményeit, az utolsó komolyabb válságot a pannoniai Dunánál. A mai Göd határában egy erőd építésekor Pannonia Valeria provincia új katonai parancsnoka egy tárgyalás közben meggyilkoltatta Gabiniust a kvádok királyát. A feltételezések szerint egy betörés alkalmával rejthették el a lakomák alkalmával használt Seuso-kincsek darabjait is. A történészek a 374-ben történt kvád és szarmata invázióval hozták összefüggésbe, amikor a barbár katonák elárasztották Pannoniát. Ekkor a kvádok és a szarmaták hónapokig portyáztak Pannoniában, amíg egy nagyobb római seregtest meg nem jelent a következő év elején Carnuntumban I. Valentinianus római császár vezetésével.

Kérdések:
Mi volt az oka annak, hogy a Római Birodalom határvédelme a 3. században meggyengült?
Mikor utazott II. Constantinus császár Pannóniába?
Miért látta jónak II. Constantinus császár, hogy 357-ben Pannóniába látogasson?
Mi történt Pannóniában 374-ben és 375-ben?
Miért törtek be Pannóniába a barbárok 374-375-ben?
Mi volt a rómaiak és a kvádok közötti 374-ben kitört konfliktus oka?
Hol gyilkoltatta meg a kvádok királyát 374-ben Pannonia Valeria katonai parancsnoka?
Ki volt Pannonia Valeria provincia katonai parancsnoka i. sz. 374-ben?
Ki volt a kvádok királya, akit 374-ben a rómaiak meggyilkoltak a mai Göd határában?
A 4. században hol volt a kvádok birodalma?
A IV. században milyen barbár törzsek lepték el Pannónia területét?
A kvádok és a szarmaták szövetségesek voltak a 4. században?
Hogyan állították meg 375-ben a rómaiak a portyázó szarmatákat és kvádokat Pannóniában?
Melyik római császár járt Pannóniában Kr. u. 375-ben?
I Valentinianus császárnak miért kellett Pannóniába mennie 375-ben?
Mikor szűnt meg Pannónia?
qgen: title: Seuso-kincs context: A 4. században a hunok előretörésének hatása az egyre gyorsuló népvándorlás lett, miután a támadásaik egymás után tolták a Római Birodalom határai felé a vonulásuk útjába kerülő egyéb barbár népeket. Ezért a limesek mentén, a birodalom határán, védekezésül sűrűn telepített, kőből épített erődök láncolata és szervezett rendszere jött létre. Az újabb és állandósuló népmozgások és legfőképpen a hunok előretörése nyugat felé – azt eredményezték, hogy az 5. században a rómaiak fokozatosan kiszorultak a Kárpát-medencéből. Valens volt az utolsó római császár, akitől pannoniai pénzérmék maradtak az utókorra. A pannoniai térség az 5. század elejére háborús övezetté vált. A rómaiak kénytelenek voltak a területeiket végül átadni az előretörő hunoknak. Amikor 433–434-ben Ruga a hunok nagykirálya visszasegítette a hatalomba a megbuktatott Flavius Aëtiust, aki a Rómában kötött barátsági szerződésben átengedte Rugának Pannonia Prima és Pannonia Valeria provinciát is.
A romanizált lakosság jelentős része elmenekült. A népvándorlás hullámai elsöpörték a római civilizációt.

Kérdések:
Miért szűnt meg Pannónia az 5. században?
Mi volt az oka a 4. században kezdődő európai népvándorlásnak?
Mit jelentett a limes az ókori Rómában?
Hogyan védekezett a Római Birodalom a 4. században meginduló népvándorlás ellen?
A rómaiak miért szorultak ki az V. században a Kárpát-medencéből?
Mikor uralkodott Valens római császár?
Kik foglalták el az 5. században az egykori Pannóniát?
Ki volt a hunok vezetője 433-ban?
Ki engedte át a hunoknak Pannonia Prima és Pannonia Valeria tartományt?
qgen: title: Seuso-kincs context: Angol szakemberek által később Seuso-kincsnek (Seuso treasure) elnevezett római kori lelet megtalálása után, a lefolytatott nemzetközi nyomozás ellenére, keveset tudott a közvélemény a kincsről és a sorsáról. Először 1990. február 9-én egy sajtótájékoztató keretében New Yorkban mutatták be a nyilvánosságnak, amikor mai értéken 100 millió eurós kikiáltási áron próbálták értékesíteni minden idők egyik legjelentősebb késő római kori kincsleletét. A kincs nem szerepelt egyetlen magyarországi múzeum leltárkönyvében sem, egyetlen ásatási naplóban sem. Megtalálásáról és külföldre kerüléséről később jutott információkhoz a közvélemény. A lelőhely nem azonosítható egyértelműen, annyi derült ki, hogy a kincset Pannonia eddig ismert legnagyobb, 13 ezer m2-es, késő római kori oszlopcsarnokos (peristylium) palotájában (villájában) vagy annak közelében a Sopianae-Aquincum (Pécs-Óbuda) és Sopianae-Brigetio (Pécs-Szőny) közötti római utak kereszteződésénél Szabadbattyán határában, a kőszárhegyi mészkőbánya egyik üregében találhatták.

Kérdések:
Honnan származik a Seuso-kincs elnevezés?
Mikor került először nyilvánosság elé a Seuso-kincs?
A Seuso-kincset hol mutatták be először a nyilvánosságnak?
Hogy került a Seuso-kincs Magyarországról New Yorkba?
Mekkora volt a Seuso-kincsek kikiáltási ára 1990-ben New Yorkban?
Ki vásárolta meg az árverésre bocsátott Seuso-kincset 1990-ben New Yorkban?
A Seuso-kincs mely darabjait mutatták be 1990-ben New Yorkban?
Miért nem létezett semmilyen hivatalos múzeumi irat a Seuso-kincsekről Magyarországon 1990 előtt?
Honnan került elő a Seuso-kincs?
Miért nem ismerjük a Seuso-kincsek pontos lelőhelyét?
qgen: title: Seuso-kincs context: A mai Polgárdi, Szabadbattyán és Tác környékén, az egykori Gorsium közelében fekvő római villa feltárását a székesfehérvári Szent István király Múzeum munkatársai 1993-ban kezdték meg. A múzeum régésze, Nádorfi Gabriella Szabadbattyánban 1998 és 2006 között végzett ásatásokat a hatalmas palota romjainál. A 374 körül elpusztult villa a Sárvíz mellett állt.
1878-ban a Magyar Nemzeti Múzeumba került egy ezüstállvány tíz töredéke. A töredékeket rövid időn belül restaurálták, és az év júniusában a párizsi világkiállításon be is mutatták, ahol valódi tudományos szenzáció volt. A múzeumban több mint 130 éve őrzött, Szárhegyen fellelt összecsukható ezüstállványhoz, a quadripushoz is köthető A Seuso-kincslelet még a rendszerváltás előtt illegálisan külföldre került. Vukán Béla alezredes, az ORFK Készenléti Rendőrség Nemzeti Nyomozó Iroda (NNI) műkincsvédelmi alosztályának vezetője 1995 óta irányítója a Seuso-ügy nyomozásának.

Kérdések:
Hol volt pontosan az ókori Gorsium?
Mikor kezdődött meg az ásatás az egykori Gorsium közelében lévő római villánál?
Kik tárták fel az egykori Gorsium közelében talált római kori villát?
Melyik városban van a Szent István király Műzeum?
Mikor dőlt romba az egykori Gorsium mellett talált római kori villa?
Hogyan került külföldre a Seuso-kincs?
Mit találtak Szárhegyen 1878-ban?
Mi köze az 1878-ban Szárhegyen talált ezüstállványnak a Seuso-kincshez?
Milyen pozíciót töltött be Vukán Béla alezredes az ORFK-nál?
Minek a rövidítése az ORFK betűszó?
Minek a rövidítése az NNI?
Ki vezette 1995-től a Seuso-kincsek utáni nyomozást?
Hány évig vezette Vukán Béla alezredes a Seuso-kincsek utáni nyomozást?
Sikerült kiderítenie Vukán Béla alezredesnek, hogy hogyan került külföldre a Seuso-kincs?
qgen: title: Seuso-kincs context: 1997-ben a Seuso-kincs visszaszerzése érdekében Magyar Bálint, a kulturális tárca akkori vezetője miniszteri biztost nevezett ki Bánkutiné Hajdú Éva személyében. A Seuso-kincsek körüli kérdéseket tudományos kutatások sora próbálta tisztázni. A szakértők tüzetes vizsgálódások után a közvetett bizonyítékok láncolata alapján megállapították, hogy az ezüsttárgyak tulajdonosa Seuso (SEVSO), egy gazdag hadúr, a Római Birodalom Pannonia tartományi főtisztviselője volt, aki az i. sz. 4. században élhetett. Székhelyére a kincs egyik tálján fellelt, egy kertben lakmározó társaságot ábrázoló relief utal: tó vizében fickándozó halak fölött ez a felirat olvasható: »PELSO«, ami a Balaton ókori latin neve.
A Seuso-kincs tudományos kutatási programjának irányítására a Magyar Tudományos Akadémia által létrehozták a Seuso Munkabizottságot Török László akadémikus elnökletével, amely feladatának tekinti a Seuso-kincs kiásási helyének lehető legpontosabb behatárolását és azonosítását.

Kérdések:
Ki volt a Seuso-kincsek visszaszerzésére kijelölt miniszteri biztos 1997-ben?
Miért lett felelős Bánkutiné Hajdú Éva 1997-ben?
Mi bizonyítja, hogy Seuso egykor Pannónia területén élt?
Hogy hívták az ókorban a Balatont?
Milyen céllal jött létre az MTA Seuso Munkabizottsága?
Ki vezeti az MTA Seuso Munkabizottságát?
Mi a feladata az MTA Seuso Munkabizottságának?
Milyen eredményeket ért el eddig az MTA Seuso Munkabizottsága?
qgen: title: Seuso-kincs context: A gorsiumi feltárásokat több mint 40 évig irányította a magyar régészet egyik meghatározó személyisége, Fitz Jenő akadémikus. Gorsium szerintük nem csupán Pannonia császárkultuszának volt a központja, nem csupán ott ülésezett a tartományi gyűlés, hanem az akkor hajózható Sárvíznek kikötője is volt.
A feltételezések között szerepel az is, hogy a támadó barbárok a hatalmas villát a Sárvíz partján felgyújtották és a védőket megölték. Feltételezik, hogy a fényűző nehéz ezüstedényeket a Seuso palota fűtésrendszerében egy előre kialakított vagy ötletszerűen használt rejtekhelyre rejtették. Dénes József régész viszont kizártnak tartja, hogy az ókori fűtési rendszer lett volna a kincs rejtekhelye. Elmélete alapján a pontos hely meghatározható lenne. Nádorfi Gabriella régész: „A Seuso-kincs a késő római kor egyik, ha nem a legjelentősebb lelete, amely a szabadbattyáni palotával együtt bizonyítja, a Római Birodalomnak Pannonia nem szegény határvidéki tartománya, hanem gazdag provinciája volt.”

Kérdések:
Fitz Jenőnek mi volt a foglalkozása?
Fitz Jenő hány évig vezette a gorsiumi ásatásokat?
Sárvíz ma is hajózható folyó?
Miért nem lehet ma már hajózni a Sárvíz folyón?
Milyen szerepet töltött be az egykori Gorsium város Pannóniában?
Kik gyújtották fel egykor a gorsiumi palotát?
A barbárok mikor pusztították el a gorsiumi palotát?
Hol igyekeztek elrejteni a barbárok elől az egykori Gorsium palotájának lakói a Seuso-kincseket?
Hogyan fűtötték a palotát az egykori Gorsiumban?
Mit bizonyít a gorsiumi palota és a Seuso-kincs léte Nádorfi Gabriella régész szerint?
qgen: title: Seuso-kincs context: 1991-ben egy angol műgyűjtő, Lord Northampton megbízta az Allen és Overy ügyvédi irodát, hogy szerezze meg a Seuso-kincs tizennégy darabját (a kincs ismert helyen lévő hányada 15 darabból áll). Az ügyvédi iroda libanoni származási iratokat is mellékelt a műkincsekhez, amik később hamisnak bizonyultak. Emiatt nem is akadt aukciósház, amelyik vállalta volna a kincs adásvételének lebonyolítását. 2003-ban a Pápán raboskodó Lelkes József azt nyilatkozta egy bulvárlapnak, hogy együtt ásta ki a kincseket Sümeghgel a Polgárdi melletti bányában, amelyeket egy két méter mély gödörben találtak, két nagy üstbe rejtve. A negyvendarabos leletet eladogatták. Lelkes elmondta azt is, hogy három másik, a titkot ismerő barátja is furcsa körülmények között halt meg.

Kérdések:
Hány ismert darabja van a Seuso-kincsnek?
Az ismert Seuso-kincsek hány darabját vásárolta meg Lord Northampton 1991-ben?
Lord Northampton melyik ügyvédi irodát bízta meg 1991-ben azzal, hogy vásárolja meg neki a Seuso-kincseket?
Kitől vásárolta meg Lord Northampton a Seuso-kincseket 1991-ben?
Hogyan szerzett 1991-ben az Allen és Overy ügyvédi iroda hamis származási papírokat a Seuso-kincsekhez?
Miért nem vállalták az aukciósházak a Seuso-kincs értékesítését az 1990-es években?
Miért volt a pápai börtönben  Lelkes József 2003-ban?
Mi köze volt a Seuso-kincsekhez Lelkes Józsefnek?
Honnan kerültek elő a Seuso-kincsek Lelkes József állítása szerint?
Hány darabból áll a Seuso-kincs Lelkes József szerint?
Kinek adta el Sümegh József az általa megtalált Seuso-kincseket Lelkes József állítása szerint?
Lelkes József szavahihető tanú a Seuso-kincsek megtalálásának körülményeivel kapcsolatban?
Melyik bulvárlapnak mesélte el 2003-ban Lelkes József a Seuso-kincsek megtalálásának történetét?
Mikor állt elő Lelkes József a Seuso-kincsek megtalálásának történetével, amit egy bulvárlapnak mesélt el?
Miért titkolta el a hatóságok elől Lelkes József évtizedeken át, hogy hogyan találták meg Sümegh Józseffel a Seuso-kincseket?
qgen: title: Seuso-kincs context: A magyar állam 1993–94-ben négy pert indított Lord Northampton ellen tulajdonjoga bizonyítására, de minden per a lord javára dőlt el. A szakértők megalapozatlannak minősítették a magyarok által felhozott bizonyítékokat: azt, hogy az egyik tálon a PELSO felirat olvasható. A rómaiak Pelso, Pejso illetve, Peiso, Pelsois, Pelsodis lacus név alatt ismerték a mai Balatont. Szabadbattyánban római villát tártak fel, mely a feltételezések szerint a kincs tulajdonosáé, Seusóé lehetett. A magyar szakértők a Magyar Nemzeti Múzeumban őrzött, 1878-ban szintén Polgárdi mellett előkerült késő római kori ezüstállvány (a külön elrejtett állvány nem fért bele a kincs elrejtésére szolgáló rézüstbe), a quadripus összehasonlító anyagvizsgálatától vártak perdöntő bizonyítékot.
1994-ben Marlia Mundell Mango és Anna Bennett angol művészettörténész, régész-restaurátor publikálta a leletet alkotó tárgyakat, amely azóta is alapvető közlésnek számít a kincsleletet értékelő és értelmező összefoglaló tudományos munkák között.

Kérdések:
Mikor fogta perbe a magyar állam Lord Northamptont a Seuso-kincsek miatt?
Hány perben próbálta bizonyítani a magyar állam a Seuso-kincsek tulajdonjogát Lord Northamptonnal szemben?
Ki nyerte azokat a pereket, amelyeket a magyar állam Lord Northampton ellen indított 1993-ban és 1994-ben?
Miért vesztette el a magyar állam a Lord Northampton ellen 1993-ban és 1994-ben indított pereket?
Milyen neveken említették az ókori rómaiak a Balatont?
Mi az a quadripus?
Mi köze lehet az 1878-ban Polgárdinál felfedezett quadripusnak a Seuso-kincsekhez?
Miben rejtették el annak idején a Seuso-kincseket?
Ha a Seuso-kincs és az 1878-ban Polgárdinál megtalált négylábú ezüstállvány egykor valóban összetartozott, akkor miért nem egy helyre rejtették el őket?
Ki írta le 1994-ben a Seuso-kincset alkotó tárgyakat?
qgen: title: Seuso-kincs context: 2008-ban Visy Zsolt régész, egyetemi tanár összefoglaló előadást tartott a leletről Angliában a Society of Antiquaries of London székházában: „Ahhoz, hogy Magyarország perelhessen, az a kis plusz kellene, amely régóta várat magára, nevezetesen, hogy előálljon valaki egy olyan tárggyal, amelyről hitelt érdemlően bizonyítható, hogy a Seuso-kincshez tartozik, s biztosan Magyarországhoz kötődik”.
Hajdú Éva korábbi miniszteri biztos nyilatkozata szerint 2006–2008 között a magyar állam az összes előkerült műkincset (15 db) megvásárolhatta volna tízmillió euróért, az adásvétel azonban ismeretlen okból meghiúsult, nem kizárt, hogy a kincs bizonytalan tulajdonjoga miatt.
2013-ban a Seuso-kincsről megjelent Visy Zsolt és Mráv Zsolt szerkesztésében “A Seuso kincs és Pannonia” címmel, egy magyar-angol nyelvű, régész-történész szerzők nyolc tanulmányát tartalmazó tudományos igényű mű. A tanulmányok szerzői: Visy Zsolt, Hajdú Éva, Nagy Mihály, Tóth Endre, Mráv Zsolt, Mócsy András, Nádorfi Gabriella.

Kérdések:
Visy Zsolt régész mikor tartott előadást Londonban a Seuso-kincsekről?
Ki tartott előadást a Seuso-kincsekről 2008-ban Londonban?
Hol tartott előadást Visy Zsolt régész 2008-ban a Seuso-kincsekről Angliában?
Milyen következtetésre jutott Visy Zsolt régész a Seuso-kincsek eredetével kapcsolatban a 2008-ban Londonban tartott előadásában?
Mi kellene ahhoz Visy Zsolt szerint, hogy a Seuso-kincsek magyar eredetét minden kétséget kizáróan bizonyítani lehessen?
Mikor volt miniszteri biztos Hajdú Éva?
Mennyi pénzért vásárolhatta volna meg a magyar állam a Seuso-kincseket 2006-2008 között?
Miért nem vásárolta meg a magyar állam a Seuso-kincseket 2006 és 2008 között 10 millió euróért?
Kik a szerzői A Seuso kincs és Pannonia című tudományos munkának?
Mikor adták ki A Seuso kincs és Pannonia című könyvet?
Hány tanulmányt tartalmaz A Seuso kincs és Pannonia című könyv?
qgen: title: Seuso-kincs context: Az egyetemes antik kultúra egyik legnagyobb értékű leletének magyarországi bemutatására az 1634/2017. (IX. 11.) számú kormányhatározat szerint vándorkiállítást szerveztek, ennek keretében Kaposvárott, Kecskeméten, Miskolcon, Nyíregyházán, Zalaegerszegen és Székesfehérvárott (utóbbi településen már második alkalommal) megtekinthető a leletegyüttes. A Seuso-kincs vándorkiállítása 2017. október 29-én a Magyar Nemzeti Múzeum szervezésében indult el, elsőként a székesfehérvári Szent István Király Múzeumban állították ki a műtárgyakat.

Kérdések:
Mikor voltak megtekinthetőek a Seuso-kincsek vándorkiállítás keretében Magyarországon?
Hány magyar városban járt a Seuso-kincseket bemutató vándorkiállítás?
Melyik magyar városokban volt megtekinthető a Seuso vándorkiállítás 2017-ben és 2018-ban?
Mikor voltak kiállítva első alkalommal a Seuso-kincsek Székesfehérváron?
Ki szervezte a Seuso-kincseket bemutató vándorkiállítást?
Melyik városban volt a Seuso-kincseket bemutató magyar vándorkiállítás első állomása?
Melyik székesfehérvári múzeumban állították ki a Seuso-kincseket 2017-ben?
Hányan tekintették meg a Seuso-kincseket a 2017-2018-ban zajló vándorkiállítás keretében?
qgen: title: Seuso-kincs context: A körbe írt felirat elejét és végét egy jel választja el. A krisztogram eredetileg Krisztus nevét rövidítő görög X (khí) és P (ró) összetételéből kialakult monogram volt, de Konstantin császár idejében római katonai, majd politikai jelképpé vált. A sztaurogram a Római Birodalom provinciáiban széles körben elterjedt, jellemző keresztény motívummá vált a krisztogrammal együtt, amelyet számos 4–5. századi emlék is bizonyít. Ilyen krisztrogramok a késő római császárkorban hivatalos államvallássá emelt kereszténység időszakában jelentek meg az oltárokon, falfreskókon, hivatalos pecséteken és pénzérméken egyaránt. Pannónia keleti részéről, Valeria provinciából azonban kereszténységről írott emlékeink nincsenek. Arról sem maradtak írásos bizonyítékok, hogy Gorsium-Herculia az ókereszténységben jelentős szerepet játszott volna. A feltárt gorsiumi bazilika sarkához az 5. század elején téglából keresztelő medencét építettek, ami azt jelentette, hogy akkortól költözött a városba a püspök. A feltárt 4. századi lakóház fűtőcsatornáiban talált nagy tömegű pénz pedig a kereskedelmi élet élénkségére utal.

Kérdések:
Mi az a krisztogram?
Milyen görög betűk összetételéből áll a krisztogram?
Milyen nevet rövidít le a krisztogram?
Mikor vált politikai jelképpé a Jézus Krisztus nevét rövidítő krisztogram?
Hogy néz ki a sztaurogram?
Hogy néz ki a krisztogram?
Mi a különbség a sztaurogram és a krisztogram között?
Hol használtak krisztogramokat a késő római császárkorban?
Maradtak ránk Pannónia keleti részéről írásos emlékek a kereszténységről?
Milyen szerepet játszott Gorsium az ókereszténységben?
Mikor költözött Gorsiumba püspök?
Hogy hívták a püspököt, aki az 5. század elején Gorsiumba költözött?
Mi bizonyítja, hogy Gorsiumba püspök költözött az V. században?
Gorsiumban keresztények laktak az 5. században?
Miért dugták a ház fűtőcsatornáiba a pénzüket az egykori Gorsium lakói?
Mennyi pénzt találtak a Gorsiumban feltárt IV. századi lakóház fűtőcsatornáiban a régészek?
Milyen pénzérméket találtak a Gorsiumnál feltárt 4. századi lakóház fűtőcsatornáiban?
qgen: title: Skizofrénia context: A skizofrénia, szkizofrénia vagy hasadásos elmezavar olyan kóros mentális állapot, amelyet a mentális folyamatok összeomlása, a gondolatok, érzések és cselekedetek közötti összhang felbomlása, rossz érzelmi alkalmazkodás, érzékcsalódások és téveszmék jellemeznek.
A skizofrénia elnevezés a görög eredetű szkhizein (σχίζειν), „hasadás” és phrén, phren- (φρήν, φρεν-), „elme” szavakból ered, a kifejezést a svájci Eugen Bleuler pszichiáter alkotta 1911-ben. A skizofrénia nem jelent „tudathasadást” vagy „többszörös személyiségzavart” (ezeket manapság disszociatív személyiségzavarnak is nevezik), és gyakran össze is keverik a két betegséget. A kifejezés a betegség jellegzetes megjelenési formájának következtében inkább azt jelenti, hogy „hasadt a szellemi funkció”. Leválik az érzelem a gondolkodásról (pl. nevetve beszél az édesanyja haláláról).

Kérdések:
Mi a skizofrénia másik neve?
Mi az a skizofrénia?
Mi a skizofrénia szó etimológiája?
Hogy van görögül az elme?
Honnan származik Eugen Bleuler?
A 18. században létezett már az a szó, hogy skizofrénia?
A skizofréneknek több személyisége van?
Mi az a hasadt szellemi funkció?
Mi az a disszociatív személyiségzavar?
Miért viselkednek furcsán a szkizofrének?
Miért keveri mindenki össze a skizofréniát és a disszociatív személyiségzavart?
A középkorban nem éltek skizofrének?
qgen: title: Skizofrénia context: A skizofrénia úgynevezett spektrumbetegség, betegségcsoport, amelynek leggyakoribb megnyilvánulási formái az akusztikus hallucinációk, paranoid vagy bizarr téveszmék, illetve dezorganizált (rendezetlen) beszéd és gondolkodás. Ezekhez gyakran társulnak jelentős szociális és foglalkozási zavarok is. A skizofrénia rendszerint fázisokban kialakuló betegség, tünetei leggyakrabban a fiatal felnőttkorban jelentkeznek (férfiak esetén 15–25 éves korban, nők esetében 25–35 éves korban jellemző), a betegek 20–40%-ánál a serdülőkor táján jelentkezhet, de kiala­kulhat későbbi életkorban is. Nők esetében kritikus a gyermekszülés és a változás kora, 40–45 éves korban ismét gyakoribb. Az egész élettartamon át tartó prevalencia körülbelül 0,3–0,7%.

Kérdések:
Minden skizofrénnek ugyanazok a tünetei?
Mik a szkizofrénia tünetei?
A szkizofrénia okozhat munkahelyi gondokat?
Milyen életkorban kezdődik a skizofrénia?
A szkizofrénia csak kamaszkorban alakulhat ki?
Milyen életkorban lesznek skizofrének a nők?
Mennyire valószínű, hogy valaki szkizofrén lesz élete során?
Mit jelent a spektrumbetegség?
Az érzelemkezelési problémák lehetnek a szkizofrénia tünetei?
A férfiak miért lesznek fiatalabb korukban skizofrének, mint a nők?
A skizofrénia prevalenciája függ attól, hogy melyik országban él az ember?
qgen: title: Skizofrénia context: Diagnosztizálásának alapja a megfigyelt viselkedés és a beteg által elmondott tapasztalatok. A személyiség szétesése néha lassan alakul ki, máskor viszont hirtelen, heves zavarodottsággal, érzelmi nyugtalansággal kezdődik. Gyakori az asszociációk felbomlása, az önmagukban értelmes, de összefüggésükben értelmetlen szavak használata. Sokszor jelentkeznek vo­natkoztatási és üldöztetési téveszmék, észlelési és koncentrációs zavarok, (elsősorban akusztikus) hallucinációk, bizarr motoros aktivitások. Az érzelmi eltompulás mögött belső nyugtalanság feszül, amely olykor dührohamok formájában tör a felszínre. A tünetek sok lehetséges kombinációja következtében vitatott, hogy a diagnózis egy rendellenességet vagy több, nem összefüggő szindrómát takar-e.

Kérdések:
Hogyan diagnosztizálják a szkizofréniát?
A skizofrénia gyorsan alakul ki?
Mik a szkizofrénia tünetei?
A szkizofrének paranoiások?
A skizofrének hallucinálnak?
A skizofrénia profilja egységes?
Könnyű diagnosztizálni a szkizofréniát?
Lassan kialakuló szkizofréniánál mik az első tünetek?
Mit jelent a bizarr motoros aktivitás?
qgen: title: Skizofrénia context: Megfigyelések szerint a genetikai tényezők, a gyermekkori környezeti tényezők (családi stresszek, traumák), neurobiológiai változások, valamint pszichológiai és szociális folyamatok fontos hozzájáruló tényezők, néhány rekreációs vagy receptre kapható gyógyszer előidézheti vagy súlyosbíthatja a tüneteket. Vannak, akik nyugtatókat, antidepresszánsokat vagy ún. rekreációs szereket szednek abból a célból, hogy elnyomják a nemkívánatos érzelmeiket, amelyek esetleg a skizofrénia első tünetei lehetnek.

Kérdések:
Mi okozza a skizofrániát?
A skizofrénia öröklődhet?
Trauma miatt lehetek szkizofrén?
Hogy kezelik magukat a skizofrének?
A fű okozhat szkizofréniát?
Milyen szociális folyamatok miatt alakulhat ki skizofrénia?
qgen: title: Skizofrénia context: A ma legelterjedtebb nézet szerint a skizofrénia etiológiája a stresszvulnerabilitás modelljével írható le, amely szerint az egyének különböző mértékben sérülékenyek a skizofréniával szemben. A sérülékenységet biológiai, szociális és pszichológiai faktorok kombinációja határozza meg. A betegség kialakulásának feltétele a környezeti stressz, és ha a sérülékenység kifejezett, akkor relatíve kis mértékű stressz is kiválthatja. Az elmúlt évek kutatásai igyekeztek a különféle vulnerabilitási tényezőket meghatározni. A biológiai vulnerabilitási faktorok közé tartozik az agy strukturális, funkcionális és biokémiai diszfunkciója. A jelenlegi kutatások a neurobiológia szerepére koncentrálnak, jóllehet eddig nem találtak körülírt szervi okot.
A kezelés alapja olyan antipszichotikus gyógyszer, amely főként a dopamin (és néha a szerotonin) receptorok aktivitását csökkenti. A pszichoterápia, valamint a szakmai és szociális rehabilitáció szintén fontos része a kezelésnek. Súlyosabb esetekben – ahol a beteg önmagára és másokra is veszélyes lehet – a kényszerű kórházi gondozás is szükséges lehet, bár manapság a kórházi tartózkodás rövidebb és kevésbé gyakori, mint régebben.

Kérdések:
Mindenki ugyanannyira sérülékeny a skizofréniával szemben?
Mi a skizofrénia etiológiájának a legnépszerűbb modellje?
Milyen tényezőktől függ a skizofréniára való sérülékenység mértéke?
Mi a szkizofrénia kialakulásának előfeltétele?
Kevés stressz okozhat skozofréniát?
Mikor készültek a skizofréniával szembeni sérülékenységgel kapcsolatos kutatások?
A skizofréniának milyen biológiai sérülékenységi faktorai léteznek?
A skizofréniának van jól meghatározott szervi oka?
Mi a skizofrénia kezelésére használt gyógyszerek hatásmechanizmusa?
Lehet a skizofréniát gyógyszeresen kezelni?
A gyógyszereken kívül hogyan kezelhető még a skizofrénia?
Szokták a skizofréniát kórházban kezelni?
Mi az az etológia?
Minden skizofrénnek gyógyszert kell szednie?
Mi történik, ha valaki skizofréniával kórházba kerül?
Mi az a környezeti stressz?
Miért javulnak a skizofrénia tünetei, ha a dopamin-receptorokat gátolják?
Ki alkotta meg a stresszvulnerabilitás modelljét?
qgen: title: Skizofrénia context: A betegség főként az agy kognitív funkcióit támadja meg, de általában a krónikus viselkedési és érzelmi problémákhoz is hozzájárul. A skizofréniában szenvedő embereknél egyéb társbetegségek is valószínűsíthetők, beleértve a súlyos depressziót és a szorongásos zavart. A skizofréniában szenvedőknél csaknem 50% a problémás alkohol- és/vagy drogfogyasztás előfordulási valószínűsége. Gyakoriak a szociális problémák, úgymint a hosszú ideig fennálló munkanélküliség, a szegénység és a hajléktalanság. A skizofréniában szenvedő emberek átlagos várható élettartama 12–15 évvel rövidebb, mint azoké, akik nem szenvednek ebben a betegségben; ez a gyakoribb testi egészségi problémák és a magasabb öngyilkossági arány (körülbelül 10%) következménye.

Kérdések:
Skizofréniában romlanak a kognitív funkciók?
A skizofrénia okozhat viselkedési és érzelmi problémákat?
A skizofrének milyen társbetegségekben szenvednek általában?
A szkizofrének mekkora részének van alkohol- vagy drogproblémája?
Milyen szociális problémái vannak a skizofréneknek?
A skizofrénia csökkenti a várható élettartamot?
Hány évvel korábban halnak meg a skizofrének?
Miért halnak meg viszonylag fiatalon a skizofrének?
A szkizofrének hány százaléka lesz öngyilkos?
A skizofrének gyakrabban lesznek betegek?
Mik az agy kognitív funkciói?
A skizofrénia hajlamosít OCD-re?
A hajléktalanok hány százaléka skizofrén?
Hány év a skizofrének várható élettartama?
Milyen testi egészségi problémák gyakoribbak skizofréneknél?
A skizofrének gyakrabban lesznek bűnözők, mint az egészséges emberek?
qgen: title: Skizofrénia context: A skizofrénia pszichotikus, mentális megbetegedés, ennek jellemző sajátosságai általánosan elmondhatók a betegekről.
Pszichózis: „Egy olyan mentális rendellenesség, ahol a gondolkodás, érzelmek, realitástesztelés és a kommunikációs készségek oly mértékben károsodottak, amely meggátolja a környezeti ingerekre való adekvát válaszreakciók kialakulását.”
A klinikai gyakorlatban a következő tüneteket értékelik a skizofrénia diagnosztizálása során:
Gondolkodás: betegségbelátás nincs. A logikus gondolkodás zavara: az ok-okozati összefüggések, a célképzetek megszűnése, inkoherens, laza képzettársítás. A gondolkodási folyamat elakadása, elsivárosodása, beszűkülése, az absztrakciós képesség csökkenése.

Kérdések:
Mi a pszichózis definíciója?
Pszichózis esetén károsodnak a kommunikációs készségek?
A skizofrének belátják a betegségüket?
A skizofrének logikusan gondolkoznak?
Miben nyilvánul meg skizofréneknél az, hogy nem gondolkoznak logikusan?
A skizofrének megfelelő válaszreakciókat adnak azokra az ingerekre, amik őket érik?
A skizofrénia mentális betegség?
Mi az a realitástesztelés?
Mik azok a célképzetek?
Milyen az elsivárosodott gondolkodási folyamat?
A pszichózis minek lehet a tünete a skizofrénián kívül?
qgen: title: Skizofrénia context: Doxazmák (téveszmék): olyan megingathatatlan téves gondolatok vagy hit, ami nem magyarázható a kulturális környezeti hatásokkal. Esetenként idővel egyre jobban kidolgozottá válhatnak, és téveszmerendszerek jöhetnek létre. Tipikus téveszmék: perzekutoros; vonatkoztatásos; grandiózus; bűnösségi; hipochondriás; nihilisztikus; religiózus; miszidentifikáció; féltékenységi; szexuális/amorózus; diszmorfofóbia; befolyásoltság-érzés (a szabad cselekvés érzésének elvesztése); gondolatelvonás, gondolatbeültetés, gondolatsugárzás, a saját gondolatok elidegenedése (a személy külsőnek érzi azokat). Attól függően, hogy a hangulat befolyásolja-e a doxazmák tartalmát, megkülönböztetünk holotím és heterotím doxazmákat. Utóbbinál a téveszmék és a hallucinációk nincsenek összefüggésben az aktuális érzelmi állapottal, és ebben az esetben a viselkedés is nagyon ellentmondásos lehet.

Kérdések:
Mi a magyar szó a doxazmára?
Mik azok a téveszmék?
Mik a példák tipikus téveszmékre?
Miben különböznek a holotím és a heterotím téveszmék?
Mi a heterotím doxazmák jellemzője?
A holotím doxazmák összefüggenek a hangulattal?
A skizofréniára jellemzőek a vallásos téveszmék?
A skizofrénekre jellemző az üldözési mánia?
A skizofrénia első éveiben jellemzőek a téveszmerendszerek?
Mi az a diszmorfofóbia?
Mi at a gondolatelvonás?
Mi a doxazma szó etimológiája?
Milyen más mentális betegségben fordulnak elő téveszmék?
qgen: title: Skizofrénia context: Érzékelés: általánosságban jellemző, hogy a realitásészlelés nem megfelelő. Gyakoriak a hallucinációk; leginkább akusztikus, ezen belül is főként beszédhangok észlelése, melyek gyakran irányító jellegűek. A vizuális hallucinációk (ezek leggyakrabban vallásos jellegűek) a normál észleléstől eltérőek lehetnek (például fekete-fehérek). Gyakori még a saját testtel kapcsolatos hallucináció is, furcsa, testen belüli folyamatok téves érzékelése. A szag-, íz- és tapintásos hallucinációk viszonylag ritkák. Egyéb rendellenes érzések: deperszonalizáció (saját személyiségét, testét vagy testrészét idegennek, megváltozottnak éli meg), derealizáció (elidegenülés a valóságtól).
Általános megjelenés: a személyes higiénia és öltözködés elhanyagolása, bizarr viselkedés, visszahúzódás a szociális élettől.
Beszéd: bizarr intonáció, mutizmus (némaság), neologizmák (új szavak kitalálása és önkényes használata), echolália (a hallott szavak kényszeres, visszhangszerű ismétlése), önmagukban értelmes, de a szövegkörnyezethez nem illő szavak használata.

Kérdések:
A skizofréniára jellemzőek észlelési problémák?
A skizofréniának tünete a hallucináció?
Milyen hallucinációk fordulnak elő leggyakrabban skizofréniában?
Milyen jellegűek a szkizofréniában a vizuális hallucinációk?
Skizofréniában gyakori a szagok hallucinációja?
Mi az a deperszonalizáció?
Mi az a derealizáció?
A skizofrénekre jellemző a rossz öltözködés?
Mik a skizofrének beszédének jellemzői?
Mi az a mutizmus?
Mi az az echolália?
Mi jellemző a skizofrének szociális igényeire?
Miért az akusztikus hallucinációk fordulnak elő leggyakrabban skizofréniában?
A szaghallucinációk jellemzőek a COVID-ra?
A skizofrénián kívül milyen kórképekre jellemző az echolália?
A skizofrénia járhat együtt afáziával?
A skizofrénia tüneteként megjelenő akusztikus hallucinációk eltérnek a normál észleléstől?
Miért jellemző tünete a skizofréniának a hallucináció?
qgen: title: Skizofrénia context: A skizofrénia kialakulásával összefüggésbe hozható környezeti tényezők közé tartozik a lakókörnyezet, a droghasználat és a születés előtti stressz hatása. A szülői nevelési stílusnak valószínűleg nincs jelentősebb hatása, bár a támogató szülőkkel rendelkezők eredményesebbek, mint a kritizáló vagy ellenséges érzületű szülőkkel rendelkezők. A gyermekkorukban vagy felnőttként városi környezetben élőknél egységesen úgy találták, hogy ez duplájára növeli a skizofrénia kockázatát, még azon felül is, hogy figyelembe vették a rekreációs droghasználat és az etnikai csoport hatását, valamint a társadalmi csoport méretét.
További fontos környezeti tényezőnek számítanak a szociális elszigetelődéssel és a bevándorlással összefüggő hátrányos társadalmi helyzet, a faji megkülönböztetés, a családi kapcsolatok működési zavarai, a szegénység, a munkanélküliség és a rossz lakhatási körülmények.

Kérdések:
Milyen környezeti tényezők korrelálnak a skizofrénia kialakulásával?
Hatással van a skizofrénia kialakulására a szülői nevelési stílus?
Hányszorosára növeli a skizofrénia kialakulásának kockázatát a városi élet?
A patkányméreg előidézhet skizofréniát?
Miért gyakoribb a skizofrénia városlakóknál?